כאוכבא (לבנון)

כַּאוְכַּבַּא (בערבית: كَوْكَبَا) הוא כפר בנפת חאצביא במחוז א-נבטיה, בדרום לבנון.

היסטוריה וארכאולוגיה

שרידים נאוליתיים 
ליד הכפר נמצא אתר ארכאולוגי נאוליתי, הממוקם מזרחית לכפר מג'דל בלהיץ וליד העיירה ראשיא שבבקאע. האתר נתגלה על ידי בילו בשנת 1957, וחפירה במקום נערכה בשנת 1964.

באתר התגלו, על פני השטח, גרזני צור, מגלים, אובסידיאן, כלי בזלת וראשי חיצים המתוארכים לראשית התקופה הנאוליתית. בנוסף, נמצאו באתר חפצי אמנות ובהם סדרה של קישוטי צור, ועליהם סימני שחיקה המעידים על שימוש. בנוסף, נמצאו שרידי כלים חקלאיים כמו מעדרי בזלת המתוארכים לאלף ה-6 לפנה"ס או אף קודם לכן. נראה שמקורם של כלים אלו באתר אחר, שטרם נתגלה.

התקופה העות'מאנית 
בשנת 1838, אלי סמית' כתב כי במקום מתגוררת אוכלוסייה מעורבת של מרונים ודרוזים.

בשנת 1875, חוקר ארץ ישראל הצרפתי ויקטור גרן ביקר בכפר, וכתב שרוב תושביו מרונים. הוא ציין כי סביב הכפר יש מטעי תות.

לבנון 
ב-9 במאי 1978, אירעה בכפר היתקלות בין חמושים של אש"ף לבין כוח יוניפי"ל נורווגי. הכוחות הנורווגים הראשונים הגיעו ללבנון כחודש וחצי קודם לכן, ב-25 במרץ 1978. היתקלות זו, שראשיתה בירי אש"ף על החיילים הנורווגים, התפתחה לכדי קרב שנמשך שישה שבועות. בקרב נפצע חייל נורווגי אחד באופן קל. מספר ההרוגים הפלסטינים שנוי במחלוקת: לפי אש"ף, נהרג בהיתקלות חמוש אחד ונפצע חמוש אחד, בעוד שהנורווגים דיווחו על 8 חמושים פלסטינים הרוגים.

תקופות עימות במעורבות ישראלית 
ב-18 במרץ 1978, בזמן מבצע ליטני, סרק גדוד 890 של צה"ל את הכפר שאוכלוסייתו כללה דרוזים ונוצרים, אך לא מצא בו מחבלים פלסטיניים. בסריקות בסמוך לכפר נמצאו בו עמדות של מחבלים כולל תחמושת. הכפר היה הראשון שפונה בנסיגת צה"ל במבצע ליטני ונמסר לכוח של האו"ם לאחר שבועיים, ב-1 באפריל.

ראו גם 
 מוצב כאוכבא

קישורים חיצוניים

הערות שוליים 

לבנון: אתרים ארכאולוגיים
אתרים ארכאולוגים נאוליתים
ציטוט מקור בשפה זרה (צרפתית)
לבנון: יישובים
רצועת הביטחון